Guro Tarjem

Guro Tarjem (født 1954) er en norsk journalist, marinbiolog og prosjektleder som har vært ansatt i NRK siden 1994.

Tarjem har studert marinbiologi ved Universitetet i Oslo. I 1994 begynte hun som reporter og programleder i redaksjonen i NRKs daglige vitenskapsmagasin Verdt å vite. Der var hun prosjekt- og redaksjonsleder fra 2005 til 2011 da Verdt å vite gikk sammen med samfunnsmagasinet Sånn er livet og fikk samlenavnet Ekko. Hun ble da seniorreporter i radioprogrammet. Hun har blant annet samarbeidet med NRK-kollegaen Ivar Grydeland på flere reportasjereiser til Kina og andre steder. Tarjem var redaksjonsleder for P2-akademiet.

Tarjem har skrevet lærebøker og laget kursopplegg i naturfag. Hun har dessuten arbeidet som informasjonssjef i Norges Naturvernforbund og undervist på Journalisthøgskolen.

 Referanser 

 Eksterne lenker 

Kategori:Norske journalister
Kategori:Norske marinbiologer
Kategori:Forskningsjournalistikk
Kategori:Norske radiojournalister
Kategori:NRK-journalister